stanford-oval/wikipedia huggingface dataset:
Klooritolueeni

Klooritolueeni viittaa kolmeen saman aineen isomeeriin:
m-Klooritolueeni
o-Klooritolueeni
p-Klooritolueeni
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Klooritolueeni”, voi hakea sivunnimihaulla, laajalla sivunnimihaulla tai tekstihaulla.
Kirkkolanniemi

Kirkkolanniemi on Suonenjoen kaupunginosa, kaupunginosa nro 1, joka rajoituu etelässä Suonteen järveen, idässä siitä laskevaan Suonenjokeen ja lännessä Savon rataan. Alueella on pääasiassa 1950- ja 1960-luvulla rakennettuja  omakotitaloja. Alue on luultavasti saanut nimensä Suonenjoen ensimmäisen, 1800-luvulla puretun kirkon mukaan. Noilta ajoilta on säilynyt pystyssä vanha kellotapuli. Kirkkolanniemi on Suonenjoen vanhaa keskustaa. 1900-luvun alkupuolella alueella sijaitsi myös saha, joka lopetti toimintansa 1940-luvulla. Alueella sijaitsi Suonenjoen kunnan keskusta aina 1970-luvulle saakka.
Huomattavia Kirkkolanniemellä olevia rakennuksia ovat Suonenjoen lukio, Suonenjoen kirkko, kotiseutumuseo ja seurakuntakeskus, Suonenjoen rautatieasema, veturitallit ja asemamakasiinit sekä Asemakadun alkupään liike- ja asuinkiinteistöt.
Kiko Ramírez

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Francisco Ramírez González
Syntymäaika: 14. heinäkuuta 1970 (ikä 54)
Syntymäpaikka: Tarragona, Espanja
Lempinimi: Kiko
Seura
Seura:  Wisła Krakova
Tehtävä: urheilutoimenjohtaja
Seurat
| Vuodet | Seura | O | (M) |
| 1989–1996 |  Gimnàstic | 110 | (23) |
| 1996–1997 |  CE Sabadell | 35 | (18) |
| 1997–1998 |  Málaga CF | 30 | (4) |
| 1998–1999 |  AD Ceuta | 13 | (1) |
| 1999 |  FC Cartagena | 7 | (0) |
| 1999–2000 |  Novelda CF | 29 | (3) |
Valmennusura
2002–2010:  Gimnàstic
2010–2012:  Pobla de Mafumet
2012:  Gimnàstic
2013–2015:  CE L'Hospitalet
2015–2016:  CD Castellón
2017:  Wisła Krakova
2019:  CE Sabadell
2019:  Xanthi
2021–2022:  Odisha
 Seurajoukkueuran tilastot kattavat vain kansalliset sarjat.
Kiko Ramírez (s. 14. heinäkuuta 1970) on espanjalainen jalkapallovalmentaja ja entinen hyökkääjä. Joulukuusta 2022 lähtien hän on toiminut Wisła Krakovan urheilutoimenjohtajana.
Ura

Kiko Ramírez teki jalkapallouransa Espanjan alasarjoissa pelaten korkeimmillaan Segunda División B:ssä. Hän aloitti uransa vuonna 1989 Gimnàstic de Tarragonassa, jota edusti seitsemän kauden ajan. Hän siirtyi kaudeksi 1996/97 CE Sabadelliin, josta edelleen Segunda B:ssä pelanneeseen Málagaan. Hän pelasi saman sarjatason AD Ceutassa, FC Cartagenassa ja Noveldassa, kunnes lopetti pelaajauransa vuonna 2000.
Lopetettuaan pelaajauransa Ramírez palasi kasvattajaseuraansa Gimnàsticiin, jossa toimi apulaisvalmentajana vuosina 2002–2010. Kesällä 2010 hän siirtyi seuran farmijoukkueen CF Pobla de Mafumetin päävalmentajaksi. Hän valmensi seuraa Tercera Divisiónissa kahden kauden ajan, kunnes palasi kesällä 2012 Segundaan pudonneen Gimnàsticin palvelukseen seuran päävalmentajaksi. Hän sai kuitenkin potkut jo lokakuun alussa heikkojen tulosten vuoksi.
Lokakuussa 2013 Ramírez palasi valmennustehtäviin CE L'Hospitaletin päävalmentajana. Hän luotsasi seuran kaudella 2013/14 Segunda B:ssä toiseksi, mutta joukkueen nousu sarjaporrasta ylemmäs kariutui nousukarsintoihin. Kaudella 2014/15 seura jäi yhdeksänneksi ja Ramírez erosi tehtävistään kauden jälkeen.
Lokakuussa 2015 Ramírezista tuli CD Castellónin päävalmentaja. Jälleen Ramírez teki hyvää jälkeä luotsaamalla Castellónin Tercerassa nousukarsintoihin, mutta nousu kariutui karsintatappioon CF Gavàlle. Hän jätti seuran kauden jälkeen.
Tammikuussa 2017 Ramírez aloitti Puolan Ekstraklasassa pelaavan Wisła Krakovan päävalmentajana. Ramírez luotsasi seuran liigan runkosarjassa viidenneksi, mutta mestaruuden ratkaisseessa playoffs-vaiheessa joukkue putosi kuudenneksi ja jäi europelipaikkojen ulkopuolelle. Kaudella 2017/18 Wisła jäi syyskaudella kauas liigan kärkitaistelusta ja Ramírez sai potkut joulukuussa 2017.
Tammikuussa 2019 Ramírez palasi valmentamaan kotimaahansa, kun hänestä tuli Sabadellin päävalmentaja. Hän sai kuitenkin potkut seurasta jo huhtikuussa 2019, kun Sabadell oli juuttunut Espanjan neljänneksi korkeimman sarjatason putoamiskamppailuun.
Sabadellista saamiensa potkujen jälkeen Ramírezista tuli kaudeksi 2019/20 kreikkalaisen Xanthin päävalmentaja. Hän sai kuitenkin potkut jo lokakuussa.
Heinäkuussa 2021 Ramírezista tuli intialaisen Odishan päävalmentaja. Pesti päättyi potkuihin tammikuussa 2022, kun Odisha oli voittanut vain kaksi edellisestä seitsemästä ottelustaan.
Joulukuussa 2022 Ramírez palasi Wisła Krakovaan, kun seura palkkasi hänet urheilutoimen johtajaksi kauden loppuun ulottuvalla sopimuksella.
Keskinenjärvi (Pirkkala)

| Keskinenjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Pirkkala
Koordinaatit:  61°25′05″N, 23°39′00″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue‎ (35.21)
Laskujoki:  oja Sikojärveen
Järvinumero:  35.217.1.008
Mittaustietoja
Pinnankorkeus:  99,8 m 
Rantaviiva:  2,058 km 
Pinta-ala:  0,1019 km² 
Tilavuus:  0,000133 km³ 
Suurin syvyys:  3,9 m 
 fiKeskinenjärvi 
Keskinenjärvi  on Pirkanmaalla Pirkkalan Sorkkalassa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Keskinenjärvi on osa Sikojoen valuma-aluetta.
Maantietoa

Järvi on 900 metriä pitkä, 200 metriä leveä ja sen pinta-ala on 10 hehtaaria. Se sijaitsee Sorkkalan Laiskosvuoren itäpuolella ja on kolmen peräkkäisen järven keskimmäinen. Sen yläpuolella sijaitsee Ylinenjärvi ja alapuolella Sikojärvi. Järveen laskee Ylinenjärven laskuojan lisäksi vain Järvenpään metsä- ja pelto-ojat, jotka tuovat vettä järven itäpuolelta. Järven rantaviivan pituus on 2,1 kilometriä. Järven itärantaan on rakennettu yli 30 vapaa-ajan asuntoa. Järven lähiympäristössä on kolme maatilaa, joista kaksi vaikuttaa olevan toiminnassa. Simunanmaan entiset pellot on nykyään merkitty niityiksi. Järvelle pääsee lentoasemalta kääntymällä yhdystieltä 3003 kaakkoon. Lentokentän toiminnalla on merkittävä vaikutus alueen melumaisemaan.
Vedenlaatu

Järven vedenlaatua on tutkittu vuosina 1970, 1973, 1993, 1996, 2001, 2005, 2010 ja 2015. Vedenväri on ruskeaa johtuen veteen runsaasti liuenneesta humuksesta. Väri vaihtelee sääolojen mukaan ruskeasta erittäin ruskeaan. Vesi on sameaa. Veden happamuustaso on metsäjärville normaalilla tasolla, joka on hieman hapanta. Talvella se voi kuitenkin alittaa pH-arvon 6,0, jota pidetään ravuille kriittisenä tasona. Veden puskurikyky happamoitumista vastaan on tyydyttävä. Koska järvi on matala, se ei lämpötilakerrostu helposti kesäisin. Kun kerrostumista tapahtuu, on se loivaa. Talvella kerrostuminen on jääkannen vuoksi jyrkempää. Silloin veden happipitoisuus alusvedessä laskee ja se saattaa muuttua täysin hapettomaksi. Silloin on myös päällysvesi vähähappista. Vuoden 2010 talvella hapen kylläisyysaste oli päällysvedessä vain 28%. Toisaalta vuoden 2015 runsaslumisena talvena hapen kylläisyysaste oli päällysvedessä 58%. Kesäkautena happitaloutta helpottaa järven mataluus. Jos vesi kuitenkin kerrostuu, heikkenee alusveden happitilanne nopeasti. Kesällä 2015 esiintyi järvessä loiva kerrostuneisuus, mutta pohjan lähellä vesi oli lähes hapetonta. Hapettomassa tilassa veteen syntyy sisäistä kuormitusta, kun veteen liukenee takaisin sinne vajoneet ravinteet ja metallit. Sisäinen kuormitus jäi kuitenkin vähäiseksi. Järven ravinnetilanne on talvella lievästi rehevöityneiden järvien tasolla, mutta kesäisin se kohoaa rehevöityneiden järvien tasolle. Silloin levät lisääntyvät rehevien järvien tasolle ja joskus erittäin rehevien järvien tasolle. Vuonna 2015 päällysveden hygienia oli erinomainen, vaikka hygieniassa esiintyy joskus kuormitusta.  Keskinenjärven virkistysarvo on tyydyttävä.
Historiaa

Vuonna 1855 julkaistussa Kalmbergin kartastossa järven nimi kirjoitettiin pelkästään ”Keskinen”. Järven länsiranta oli merkitty pelloiksi ”Sikojärvi Gårdista” ”Ylinenjärveen” asti. Järven itäpuolella sijaitsi yksi torppa.
Vuoden 1953 peruskartassa järvi oli lähes kokonaan peltojen ympäröimä. Vain itäranta oli metsärantaa, jonne oli rakennettu kuusi viljelemätöntä taloa. Ne saattoivat olla alkua laajamittaiselle vapaa-ajan asuntojen rakentamiselle, jota vuoden 1961 kartassa on kaavoitettu ja osittain rakennettukin. Ilmeisesti 1970-luvulla alkanut peltojen metsittäminen alkaa järven pohjois- ja itäpuolella. Se jatkuu 1980-luvulla myös Simunanmaallakin.
Kenia yleisurheilun sisäratojen maailmanmestaruuskilpailuissa 2008

Kenian joukkue Valencian sisäratojen MM-kisoihin 2008 julkistettiin 20. helmikuuta 2008.
Joukkue > Miehet

800 metrin juoksu: Wilfred Bungei, Richard Kiplagat
1 500 metrin juoksu: Daniel Kipchirchir Komen, Suleiman Simotwo
3 000 metrin juoksu: Paul Kipsiele Koech, Edwin Cheruiyot Soi
Joukkue > Naiset

3 000 metrin juoksu: Sylvia Jebiwot Kibet, Veronica Wanjiru Nyaruai
Tulokset > Miehet

| laji | urheilija | kilpailu | sijoitus | tulos |
| --- | --- | --- | --- | --- |
| 800 m | Richard Kiplagat | alkuerät | DQ | hylättiin |
| 1 500 m | Daniel Kipchirchir Komen | alkuerät | 1. | 3.39,07 |
| 1 500 m | Daniel Kipchirchir Komen | loppukilpailu | 2. | 3.38,54 |
| 1 500 m | Suleiman Kipses Simotwo | alkuerät | 2. | 3.37,23 |
| 1 500 m | Suleiman Kipses Simotwo | loppukilpailu | 7. | 3.41,04 |
| 3 000 m | Paul Kipsiele Koech | alkuerät | 1. | 7.54,46 |
| 3 000 m | Paul Kipsiele Koech | loppukilpailu | 2. | 7.49,05 |
| 3 000 m | Edwin Cheruiyot Soi | alkuerät | 1. | 8.03,43 |
| 3 000 m | Edwin Cheruiyot Soi | loppukilpailu | 4. | 7.51,60 |
Tulokset > Naiset

| laji | urheilija | kilpailu | sijoitus | tulos |
| --- | --- | --- | --- | --- |
| 3 000 m | Sylvia Jebiwot Kibet | alkuerät | 3. | 8.56,14 |
| 3 000 m | Sylvia Jebiwot Kibet | loppukilpailu | 4. | 8.41,82 NR |
| 3 000 m | Veronica Wanjiru Nyaruai | alkuerät | 9. | 9.12,68 |
Kiipeily kesäolympialaisissa 2020

Kiipeilyssä kilpailtiin Tokion 2020 kesäolympialaisissa ensimmäistä kertaa. Kilpailutapahtumat käytiin Aomi Urban Sports Parkissa. Sekä naisille että miehille oli omat kilpailut. Kilpailu koostui kolmesta osasta: seinäkiipeilyssä oli sekä nopeuskilpailu että köysikiipeilyssä. Näiden lisäksi yksi osa oli boulderointi.
Ainoa maa, jonka urheilijat saavuttivat enemmän kuin yhden mitalin, oli Japani, mutta kullat menivät Espanjan ja Slovenian urheilijoille.
Aikataulu

Lähde:
|  | Ti 3 | Ke 4 | To 5 | Pe 6 |
| --- | --- | --- | --- | --- |
| Miehet | Karsinnat |  | Loppukilpailut |  |
| Naiset |  | Karsinnat |  | Loppukilpailut |
Mitaliyhteenveto

| Laji | Kultaa | Hopeaa | Pronssia |
| --- | --- | --- | --- |
| Miehet   tiedot |  Alberto Ginés López Espanja (ESP) |  Nathaniel Coleman Yhdysvallat (USA) |  Jakob Schubert Itävalta (AUT) |
| Naiset   tiedot |  Janja Garnbret Slovenia (SLO) |  Mihō Nonaka Japani (JPN) |  Akiyo Noguchi Japani (JPN) |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Espanja | 1 | 0 | 0 | 1 |
| 1. |  Slovenia | 1 | 0 | 0 | 1 |
| 3. |  Japani | 0 | 1 | 1 | 2 |
| 4. |  Yhdysvallat | 0 | 1 | 0 | 1 |
| 5. |  Itävalta | 0 | 0 | 1 | 1 |
| Yhteensä | Yhteensä | 2 | 2 | 2 | 6 |
Keltainenmutakilpikonna

| Keltainenmutakilpikonna |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Kilpikonnat Testudines
Heimo::  Kinosternidae
Suku::  Kinosternon
Laji::  flavescens
Kaksiosainen nimi
 Kinosternon flavescens  (Agassiz, 1857) 
Katso myös
   Keltainenmutakilpikonna Commonsissa 
Infobox OKNimi-testi OKIUCN-testi OK: 
Keltainenmutakilpikonna (Kinosternon flavescens) on myskikilpikonnalle sukua oleva kilpikonnalaji. Keltaisenmutakilpikonnan alalajeja ovat K. f. flavescens, K. f. stejnegeri ja illinoisinkeltainenmutakilpikonna (K. f. spooneri). Keltaistamutakilpikonnaa vastaava laji on idänmutakilpikonna (Kinosternon sububrum).
Ulkonäkö ja koko

Yksilön pituus on 12–16 cm. Lajin nimi johtuu keltaisesta kurkusta. Kilpi on vihertävänruskea ja se on muodoltaan ovaalinmuotoinen ja matala. Kuono on terävä.
Levinneisyys ja elinympäristö

Lajia tavataan Yhdysvaltojen keski- ja eteläosissa ja Meksikossa. Sitä esiintyy matalissa hitaasti virtaavissa vesistöissä ruohikkoisilla seuduilla, myös preerialla ja autiomaassa.
Lisääntyminen

Munia on 1–6, joskus jopa 9. Munimisesta poikasten kuoriutumiseen kuluu noin 75 vuorokautta.
Ravinto

Eläin syö enimmäkseen vedessä eläviä selkärangattomia eläimiä. Joskus se syö myös maalla eläviä selkärangattomia, kaloja, sammakkoeläimiä ja kasveja.
Aiheesta muualla

http://animaldiversity.ummz.umich.edu/accounts/Kinosternon_flavescens (englanniksi)
Kiusaus (ruoka)

Janssoninkiusaus
Kiusaus on ruokalaji, jonka pääraaka-aine on ohuiksi suikaleiksi leikattu peruna ja jonka lisäksi siihen laitetaan joko lihaa, kalaa tai kasviksia. Kyseessä on paistos, tarkemmin ottaen gratiini.
Klassinen kiusausresepti on ruotsalaisen oopperalaulajan Per Janzonin mukaan nimetty janssoninkiusaus, jossa on perunaa, sipulia, kuohukermaa ja anjovista. Janssoninkiusaus on helppo tehdä, koska siihen ei tarvitse mitata mausteita, vaan tarvittava suola ja mausteet tulevat anjovistölkin liemestä. Eri tarinoiden mukaan kiusauksen kehitti joko Janzon itse 1800-luvulla tai tukholmalainen Elvira Stigmark 1920-luvulla.
Tunnettuja lajeja

Broilerikiusaus
Janssoninkiusaus
Jauhelihakiusaus
Kalakiusaus
Kasviskiusaus
Kinkkukiusaus
Kirjolohikiusaus
Porokiusaus
Savuporokiusaus
Kikujiron kesä

| Kikujiron kesä> 菊次郎の夏 Kikujiro no natsu |
| --- | --- |

Ohjaaja:  Takeshi Kitano
Käsikirjoittaja:  Takeshi Kitano
Tuottaja:  Masayuki Mori
Säveltäjä:  Joe Hisaishi
Kuvaaja:  Katsumi Yanagishima
Leikkaaja:  Takeshi Kitano Yoshinori Ōta
Pääosat:  Takeshi Kitano
Valmistustiedot
Valmistusmaa:  Japani
Tuotantoyhtiö:  Bandai Visual Tokyo FM
Levittäjä:  Netflix
Ensi-ilta:  1999
Kesto:  122 min
Alkuperäiskieli:  japani
Aiheesta muualla
IMDb 
Elonet
AllMovie
Infobox OKNimi-testi OK: 
Kikujiron kesä (jap. 菊次郎の夏, Kikujiro no natsu) on vuonna 1999 ensi-iltansa saanut Takeshi Kitanon käsikirjoittama, ohjaama ja näyttelemä elokuva. Siinä Kitano esittää tyhjäntoimittajaa, joka päätyy saattamaan äitiään etsivää nuorta poikaa.
Rooleissa

| 0 | 1 | 2 |
| --- | --- | --- |
|  Kikujiro Kitano  | … |  Takeshi Kitano   |
|  Kikujiron vaimo  | … |  Kayoko Kishimoto   |
|  Masao  | … |  Yusuke Sekiguchi   |
|  Masaon äiti  | … |  Yuko Daike   |
|  Masaon isoäiti  | … |  Kazuko Yoshiyuki   |
|  Mies bussipysäkillä  | … |  Beat Kiyoshi   |
|  Moottoripyöräilijä  | … |  Rakkyo Ide   |
|  Matkustava mies  | … |  Nezumi Mamura   |
|  Jonglööri  | … |  Fumie Hosokawa   |
|  Pelottava mies  | … |  Akaji Maro   |
|  Yakuza-pomo  | … |  Daigaku Sekine   |
Kiusaus (vuoden 1927 elokuva)

| Kiusaus> The Way of All Flesh |
| --- | --- |

Ohjaaja:  Victor Fleming
Käsikirjoittaja:   Lajos Bíró  Jules Furthman  Julian Johnson (tekstit) 
Tarina:  Perley Poore Sheehan
Tuottaja:   Adolph Zukor  Jesse L. Lasky 
Kuvaaja:  Victor Milner
Pääosat:   Emil Jannings  Belle Bennett  Phylls Haver  Donald Keith 
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures Netflix
Ensi-ilta:   1927-06-2525. kesäkuuta 1927 (New York)  1927-10-011. lokakuuta 1927 (Yhdysvallat)  1928-11-1717. marraskuuta 1928 (Suomi)  
Kesto:  82 minuuttia
Alkuperäiskieli:  mykkä, englanninkieliset tekstitykset
Aiheesta muualla
IMDb 
Elonet
AllMovie
Infobox OKNimi-testi OK: 
Kiusaus (engl. The Way of All Flesh) on vuonna 1927 ensi-iltansa saanut yhdysvaltalainen mykkä draamaelokuva, jonka on ohjannut Victor Fleming. Pääosan esittäjä Emil Jannings voitti roolistaan parhaan miespääosan Oscar-palkinnon. Elokuvaa pidetään kadonneena ja siitä on jäljellä vain noin viiden minuutin pituinen pätkä.
Aiheesta muualla

Kiusaus Internet Movie Databasessa (englanniksi)
Kiusaus Elonet.
Kirjosiipitanssija

| Kirjosiipitanssija |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Rillitanssijat Pipritidae
Suku::  Rillitanssijat Piprites
Laji::  chloris
Kaksiosainen nimi
 Piprites chloris  (Temminck, 1822) 
Katso myös
   Kirjosiipitanssija Wikispeciesissä   Kirjosiipitanssija Commonsissa 
Infobox OKNimi-testi OKIUCN-testi OK: 
Kirjosiipitanssija (Piprites chloris) on rillitanssijoiden heimoon kuuluva varpuslintu.
Levinneisyys

Kirjosiipitanssijaa tavataan laajalla alueella Etelä-Amerikan pohjoisosissa sekä erillään mantereen itäosissa. Lajia on kuvattu melko yleiseksi, ja se on luokiteltu elinvoimaiseksi.
Kioton yliopisto

| Kioton yliopisto> 京都大学 |
| --- | --- |
  

Perustettu:  1869
Tyyppi:  Julkinen
Rehtori:  Hiroshi Matsumoto
Opiskelijoita:  13 254
Jatko-opiskelijoita:  9 198
Sijainti:  Kioto,  Japani (35°01′35″N, 135°46′51″E)
Maskotti:  ei
Kioton yliopisto (jap. 京都大学, Kyōto daigaku), lyhenne Kyodai, on Tokion yliopiston ohella toinen Japanin tärkeimmistä yliopistoista. Se on maan toiseksi vanhin yliopisto. Siellä on neljä tiedekuntaa (luonnontieteellinen, teknillinen, lääketieteellinen, oikeustieteellinen ja humanistinen), ja noin 22 000 opiskelijaa. Yliopistossa tehdään merkittävää tutkimusta etenkin luonnontieteiden alalla.
  Yliopiston opettajat ja entiset oppilaat ovat saaneet yhteensä kaksitoista Nobel-palkintoa: neljä fysiikasta, neljä kemiasta, kaksi kirjallisuudesta, yksi lääketieteestä ja yksi rauhanpalkinto.
Yliopiston edeltäjä oli Kemian ja fysiikan oppilaitos, joka perustettiin Osakaan  vuonna 1869. Se toimii kolmella kampuksella, joista kaksi on Kiotossa ja kolmas Ujissa.
Kiusahyttynen

| Kiusahyttynen |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kaksisiipiset Diptera
Alalahko::  Sääsket Nematocera
Osalahko::  Culicomorpha
Yläheimo::  Culicoidea
Heimo::  Hyttyset Culicidae
Alaheimo::  Anophelinae
Suku::  Aedes
Laji::  vexans
Kaksiosainen nimi
 Aedes vexans  (Meigen), 1830 
Katso myös
   Kiusahyttynen Wikispeciesissä   Kiusahyttynen Commonsissa 
Infobox OKNimi-testi OK: 
Kiusahyttynen (Aedes vexans) on hyttysten (Culicidae) heimoon kuuluva hyönteislaji. Sen toukkia tavataan huhtikuusta syyskuuhun ja aikuisia hyttysiä toukokuusta lokakuuhun. Kiusahyttysen levinneisyys on lähes kosmopoliittinen, ja sitä tavataan myös Suomessa.
Aiheesta muualla

ITIS: Aedes vexans (englanniksi)
Pherobase: Semiochemicals of Aedes vexans, the Floodwater mosquito (englanniksi)
Ketu (Benin)

Kuningas Oyengenin muistomerkki Kétoussa.
Ketu on historiallinen alue nykyisessä Beninin tasavallassa, nykyisen Plateau departementin Kétoun alueella. Se on eräs vanhimmista jorubaa puhuvien pääkaupungeista. Ketun perustaminen voidaan jäljittää asutukseen, jonka aloittivat Oduduwan jälkeläiset, jotka tunnetaan myös nimillä Odudua, Oòdua ja Eleduwa. Kaupungin hallitsijoiden perinteinen tyyli oli "alaketu", ja he ovat sukua nykypäivän Nigerian jorubojen Egba alaryhmään.
Historia

Oyojen myyttisen historian mukaan Ketua pidetään yhtenä kuudestatoista alkuperäisestä kuningaskunnasta, jotka Oduduwan perilliset ovat perustaneet. Ikivanha sukutaulu on jossain määrin unohdettu nykyajan jorubojen historiantutkimuksessa, joka keskittyy pääasiassa yhteisöihin Nigeriassa. Ketun tarkka asema Oyo-valtakunnassa on kiistanalainen. Oyon lähteiden mukaan Ketu oli alusmaa, jonka väitetään maksaneen vuosittaisen kunnioituksenosoituksen, ja että sen hallitsija osallistui Bere-juhlaan Oyossa. Ei ole kuitenkaan epäilystä siitä, että Ketun ja Oyon suhteet olivat ystävällisiä, jotka perustuivat suurelta osin niiden välisiin historiallisiin, kielellisiin, kulttuurisiin ja etnisiin siteisiin.
Ketu oli yksi nousevan Dahomeyn kuningaskunnan päävihollisista, jota vastaan se taisteli usein Oyon kuninkaallisten joukkojen osana. Valtakunta tuhoutui 1880-luvulla antauduttuaan Foneille. Näiden taistelujen aikaan suuri määrä Ketun väestöä myytiin orjuuteen. Tämän takia Ketulla on tärkeä merkitys Brasilian Candomblessa. Ketu tunnetaan nimellä Queto portugalin kielisessä ortografiassa.
Ewe-yhteys

Ewen perinteet viittaavat Ketuun Amedzofeina ( "ihmiskunnan alkuperä") tai Mawufena ( "Korkeimman Olennon koti"). On arveltu, että Ketun asukkaat, tai ainakin osa heistä kuului alun perin Nigerian Oyo- väestöön ja heidät pakotettiin muuttamaan länteen 1200- ja 1500-luvuilla. Ketussa gbe-kieliä puhuvien kansojen esi-isät (kuten Ewe, Fon ja Aja) erosivat muista pakolaisista ja alkoivat luoda omaa identiteettiään, mutta jorubat pakottivat heidät muuttamaan vielä lännemmäksi 1400- ja 1500 -luvuilla.
Ewe-yhteys > Aikajana

n.1500 - Joruban valtakunnan pääkaupunki siirtyi Ketuun.
1886 - joutui Dahomeyn valloittamaksi.
1893 - Ranskan palauttamana protektoraattina.
1963 - valtakunta lopetetettiin
Luettelo Jorubavaltakunta Ketun hallitsijoista

Joruban kielessä sana  oba tarkoittaa kuningasta tai hallitsijaa. Sitä käytetään myös yleisesti erilaisista jourobakansojen asuttamien alueiden hallitsijoista. Ketussa oba tarkoittaa  Ketun Aleketua
| hallintoaika | viranhaltija |
| --- | --- |
: Pääkaupunki siirtyy Ketuun 
1795 – 1816: Ajibolu, Oba
1816 – 1853: Adebiya, Oba
1853 – joulukuuhun 1858: Adegbede, Oba
joulukuu 1858 – 1867: Adiro, Oba
1867 – 1883: Osun Ojeku, Oba
1883 – 1886: Agidigbo Hungbo, valtionhoitaja
1886: Dahomey valloittaa
1893 – 1894: Ketun Ida (♀), valtionhoitaja
13 helmikuuta 1894 – 1918: Oyengen, Oba
1918 – 1936: Ademufekun Dudu, Oba
1937 – 1963: Alamu Adewori Adegibite, Oba
1963: Ketun valtakunta lakkautetaan
Käännös suomeksi
Kiku (1920)

| Kiku / 菊 |
| --- | --- |


Aluksen vaiheet
Rakentaja:  Kawasaki, Kobe
Kölinlasku:  20. tammikuuta 1920
Laskettu vesille:  9. marraskuuta 1920
Palveluskäyttöön:  20. joulukuuta 1920
Poistui palveluskäytöstä:  10. toukokuuta 1944
Loppuvaihe:  upotettu 30. maaliskuuta 1944
Tekniset tiedot
Uppouma:  864 t (normaali) 1 036 t (kuormattu)
Pituus:  85,3 m (kokonaispituus)
Leveys:  7,9 m
Syväys:  2,4 m
Koneteho:  21 500 ihp
Nopeus:  36 solmua
Miehistöä:  148
Aseistus
Aseistus:  3 × 120 mm/45 type 3 -tykkiä 4 × 533 mm torpedoputkea
Kiku (jap. 菊) oli keisarillisen Japanin laivaston Momi-luokan hävittäjä. Alus oli toisessa maailmansodassa partioveneenä nimellä No. 31.
Valmistus

Alus tilattiin vuoden 1917 hankinnoissa Kawasakin Koben telakalta, missä köli laskettiin 20. tammikuuta 1920. Alus laskettiin vesille 13. lokakuuta ja otettiin palvelukseen saman vuoden lopulla 10. joulukuuta.
Palvelus

Alus muutettiin 1. huhtikuuta 1940 partioveneeksi No.31. Se upposi 30. maaliskuuta 1944 jouduttuaan ilmahyökkäykseen Palaulla. Alus poistettiin alusluettelosta 10. toukokuuta 1944.
Kirjosukkakolibri

| Kirjosukkakolibri> Uhanalaisuusluokitus |
| --- | --- |
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Eriocnemis
Laji::  mirabilis
Kaksiosainen nimi
 Eriocnemis mirabilis  Meyer de Schauensee, 1967 

Katso myös
   Kirjosukkakolibri Wikispeciesissä   Kirjosukkakolibri Commonsissa 
Infobox OKNimi-testi OKIUCN-testi OK: 
Kirjosukkakolibri (Eriocnemis mirabilis) on erittäin uhanalainen eteläamerikkalainen kolibri.